b'\n_START_ARTICLE_\nJames Comey\n_START_SECTION_\nBakgrunn\n_START_PARAGRAPH_\nJim Comey ble f\xc3\xb8dt i Yonkers, men vokste opp i Allendale i New Jersey. Hans foreldre var irsk\xc3\xa6ttede Joan og J. Brien Comey. Hans far arbeidet med leiligheter og hans mor var datar\xc3\xa5dgiver. Han studerte ved College of William and Mary med kandidateksamen 1982 i kjemi og religion. Hans avslutningsarbeid analyserte den liberale teologen Reinhold Niebuhr og den konservative televangelisten Jerry Falwell, der han la vekt p\xc3\xa5 begge deres tro p\xc3\xa5 offentlig engasjement.  Han tok doktorgradseksamen i rettsl\xc3\xa6re ved University of Chicago i 1985.\n_START_SECTION_\nKarriere\n_START_PARAGRAPH_\nEtter studiene var han notar ved en f\xc3\xb8deral distriksdomstol i New York. Deretter var han ansatt i advokatfirmaet Gibson, Dunn & Crutcher i New York og ble senere assisterende aktor for den f\xc3\xb8derale p\xc3\xa5talemyndighet for New Yorks s\xc3\xb8rlige distrikt (1987\xe2\x80\x9393). Han hjalp blant annet til med anklagen mot familien Gambino._NEWLINE_\xc3\x85rene 1996-2001 var Comey stedfortredende sjef hos den f\xc3\xb8derale p\xc3\xa5talemyndighet for delstaten Virginias \xc3\xb8stre distrikt. I \xc3\xa5r 1996 ble han stedfortredende spesialadvokat for senator Whitewater-komit\xc3\xa9en. Han var ogs\xc3\xa5 sjefsanklager vedr\xc3\xb8rende Khobar Towers-bombingen i 1996 i Saudiarabia. Samtidig var han professor i rettsl\xc3\xa6re ved University of Richmond._NEWLINE_Han var f\xc3\xb8deral anklager for New Yorks s\xc3\xb8rlige distrikt fra januar 2002._NEWLINE_Han ble utnevnt til visejustisminister den 11. desember 2003. Blant hans f\xc3\xb8rste oppgaver i det embedet var \xc3\xa5 overta ledelsen av utredningen om president Bill Clintons kontroversielle ben\xc3\xa5dning av Marc Rich._NEWLINE_I august 2005 ble Comey sjefsjurist og viseadministrerende direkt\xc3\xb8r for Lockheed Martin. I 2010 ble han sjefsjurist ved Bridgewater Associates i Westport i Connecticut. I begynnelsen av 2013 forlot han Bridgewater for \xc3\xa5 bli forsker innen National Security Law ved Columbia Law School i New York City._NEWLINE_I september 2013 ble Comey utnevnt til sjef for FBI av president Barack Obama.'